Víctor Valdés

**Víctor Valdés Arribas** (født 14. januar 1982) er en spansk tidligere fotballspiller.

Han debuterte for FC Barcelona i august 2002.

Víctor Valdés er et resultat av Barcelonas ungdomsarbeid. Han slo gjennom i sesongen 2003/2004 da han henviste Rüştü Reçber til benken.

## Tidlig liv
Valdés ble født i L'Hospitalet de Llobregat, i provincen Barcelona, Catalonia. Valdés er sønn av José Manuel Valdés og Águeda Arribas, og han har to andre brødre, den eldre Ricardo og yngre Álvaro. Han startet karrieerne sin hos Barcelonas ungdomslag når han gikk dit fra Peña Cinco Copas 1. juli 1992. Men allerede i september, flyttet han med familien sin til Tenerife og måtte forlate klubben, men kom tilbake tre år senere. Etter returen, rykket han raskt oppover i gradene i ungdomslagene.

## Klubbkarriere
### Barcelona
Den første delen av 2002–03 sesongen spilte Valdés andrefiolin i forhold til s landslagskeeper Roberto Bonano. Ankomsten av Radomir Antić som ny manager så ut til å kunne gi regulære førstelagsmuligheter for han.

I 2003–04 sesongen stod Valdés frem som førstevalget mellom stolpene og i 2004–05 sesongen spilte han i nesten alle av Barcelona sine kamper, og var med på at Barcelona fikk sin første seriemestertittel i La Liga på seks år. Han vant også tittelen Zamora Trophy som beste målvakt i Spania.

I 2005–06 sesongen hjalp han Barça frem til «the Double». Han spilte en stor rolle i Barças Mesterligaen 2005/2006-tittel, og i finalen mot Arsenal, reddet han to ganger sjanser fra Thierry Henry på kloss hold. Hans innsats gjorde at han fikk ros fra Frank Rijkaard. Han fikk derimot ikke "Zamora"-premien dette året, da han kom på tredjeplass bak Santiago Cañizares og vinneren José Manuel Pinto.

Den 17. juni 2007, i den siste serieomgangen i La Liga, matchet Valdés en målvakt-rekord holdt av Barcelona legenden Andoni Zubizarreta; høyeste antall kamper startet uten å bli byttet ut, i alle 38 kampene i La Liga-sesongen. Hans kontrakt med Barcelona gikk ut etter 2013/2014-sesongen, og denne ble ikke fornyet da han hadde fått en alvorlig kneskade i en seriekamp i mars 2014.

### Manchester United
I oktober 2014 ble Valdés invitert av Manchester United FC for å trene og rehabilitere seg tilbake til kampform etter kneskaden han pådro seg hos Barcelona. I januar ble han tilbudt en kontrakt av hans tidligere manager Louis van Gaal, hvor han skrev under på en ett og et halvt års kontrakt som andremålvakt bak sin landsmann David de Gea. Han var sesongen 2015/16 utlånt til den belgiske klubben Standard Liège.

## Landslagskarriere
Víctor Valdés debuterte for landslaget den 3. juni 2010 i en treningskamp mot  som innbytter for José Reina. 

## Personlig
Valdés er i et langvarig forhold med sin kjæreste, Yolanda Cardona. Paret har to sønner, Dylan og Kai, og en datter, Vera.

## Meritter
;FC Barcelona
* Primera División (6): 2004–05, 2005–06, 2008–09, 2009–10, 2010–11, 2012–13
* Copa del Rey (2): 2008–09, 2011–12
* Supercopa de España (6): 2005, 2006, 2009, 2010, 2011, 2013
* UEFA Champions League (3): 2005–06, 2008–09, 2010–11
* UEFA Super Cup (2): 2009, 2011
* FIFA Club World Cup (2): 2009, 2011

;Spania
* VM i fotball (1): 2010
* EM i fotball (1): 2012

## Referanser


## Eksterne lenker
* 
*  Victor Valdés' spillerprofil på BDFutbol.com
*  Victor Valdés' spillerprofil  på Stretfordend.co.uk
*  Statistikk for Spania